روح‌الله خمینی

سیّد روح‌الله مصطفوی موسوی خمینی که وه ره روح‌الله خمینی هم گتنه (۱ مهر ۱۲۸۱ – ۱۳ خرداد ۱۳۶۸) ئیرونی ملا و سیاستمدار بی‌یه که انقلاب ۱۳۵۷ دله مهمترین شخصیت بی‌یه و نو فرمانروایی دله رهبری مقوم ره داشته. وه ولایت فقیه نظریه ره بساته که شیعیون ِباور ره ات‌که تغییر هدا و باته چتی ونه امام زمان غیبت گدر ملائون ِحکومت ره داریم. ونجه ویشته از چـِل‌تا كتاب بمونسته که اخلاق، فقه، عرفان، فلسفه، حدیث، شعر و تفسیر جه گپ زننه و ویشته وشون ره پیش از انقلاب بنویشته.آثار و نوشته‌ها. وبگاه غدیر. در ۹ اوت ۲۰۱۱

خمینی زمونی که محمدرضاشاه دیّه، ات‌صوه عاشورای سال ۱۳۴۲ گادر، شاه خوری نخش گپ باته و دستگیر بیه و ۱۰ ماه زندانی بکشی‌یهمؤسسه مطالعات و پژوهش‌های سیاسی و این صوه سال ۱۳۴۳، کاپیتولاسیون خوری گپ بزو و ۱۵ سال تبعید بیّه.متن کامل بیانات تاریخی امام خمینی علیه کاپیتولاسیون در ۴ آبان ۱۳۴۳ وبگاه مرکز اسناد انقلاب اسلامی وه ات‌سال تورکیه و عیراق دله و آخرسری هم فرانسه دله تبعید دیّه. وه تبعید دوران ایران ِسیاسی‌اوضاع پیگیر بی‌یه و پیغوم و پسغوم برسی‌ین جه، اسلام‌گرائون و شاهِ مخالفون ره رهبری کارده و این زمون ولایت فقیه ِنظریه ره هدا. شاه که ایران جه بورده تا شه ناخِشی ره عمل هکنه، وه ۱۲ بهمن ۱۳۵۷ بموئه ایران دله و ۲۲ بهمن انقلاب ونه رهبری جا پیروز بیّه.

انقلاب ۱۳۵۷ په، خمینی حجاب ره زنان‌سه اجباری هاکرده. هزارون نفر، چپ ِجریون جه بی تا شاهِ فامیل‌ها، ونه امضاء جه اعدام بینه. ونه دستور جه دانشگاه‌ها تصفیه بینه و «ضدانقلابِ اساتید و دانشجوها» ره اتا «فرهنگی انقلاب» دله اخراج هکردنه. وه خله از شه قبلی متحدون ره سرکوب یا اعدام هاکرده. تابستون سال ۱۳۶۷ بیش از ۳،۰۰۰ نفر زندونی ونه «حکومتی حکم» جه زندان‌ها دله اعدام بینه.-Said Amir Arjomand, After Khmeini, Iran under his successors, Oxford University, pp. 18-30

 منبع 
 فارسی ویکی‌پدیا

رج:ایران سیاست‌مدارون
رج:ایران رهبرون
رج:ملائون